Diari Oficial de la Generalitat Valenciana


Sumari del DOGV 9712, del 26-10-2023 (2023/10951)

RESOLUCIÓ 1094/2023, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball vacant de naturalesa funcionarial número 16, cap d'Unitat d'Anàlisi i Investigació III, de l'Agència de Prevenció i Lluita contra el Frau i la Corrupció de la Comunitat Valenciana (LD 2/2023).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9712

Data del DOGV
:   26-10-2023

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2023/10002


Data del document
:   24-10-2023

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ 1094/2023, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball vacant de naturalesa funcionarial número 16, cap d'Unitat d'Anàlisi i Investigació III, de l'Agència de Prevenció i Lluita contra el Frau i la Corrupció de la Comunitat Valenciana (LD 2/2023). [2023/10392]  
Vista la Resolució núm. 516/2023, d'11 de maig, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball vacant de naturalesa funcionarial número 16, cap d'Unitat d'Anàlisi i Investigació III i s'aproven les bases que regeixen la convocatòria LD 2/2023. (DOGV 9618, 15.06.2023).  
Vist l'informe de data 13 de juliol de 2023, emés per l'Àrea d'Administració, Recursos Humans i Gestió Econòmica, sobre el compliment dels requisits exigits per part de les persones participants en l'esmentada convocatòria.  
Vista la Resolució núm. 811/2023, de data 21 de juliol de 2023 (DOGV 9648, 26.07.2023) d'aquesta Direcció, per la qual s'amplia el termini per a resoldre la present convocatòria.  
Vist l'informe-proposta del director d'Anàlisi i Investigació, de data 13 d'octubre de 2023, per a la provisió del citat lloc, basat en la motivació dels mèrits al·legats, l'estudi crític aportat, la fase d'entrevista, i les habilitats, actituds i aptituds de les persones aspirants, es considera que la candidata idònia és Araceli Escudero Pradas, funcionària amb dilatada experiència professional, especialitzada en l'àmbit d'auditoria i comptabilitat, així com en el desenvolupament de funcions de gestió financera, gestió de la contractació, del patrimoni i del personal, coneixements que es consideren idonis per a l'exercici del lloc convocat; d'igual manera, destaca el seu especial compromís i motivació, alineada amb els objectius d'aquesta Agència, el detall i la claredat expositiva de la candidata, la seua coherència i propostes innovadores.  
  
Vist l'informe preceptiu i vinculant, en sentit favorable, emés pel Ministeri de Ciència i Innovació el 23 d'octubre de 2023, relatiu al nomenament, pel sistema de lliure designació, d'Araceli Escudero Pradas, funcionària de carrera de l'Administració General de l'Estat, del Cos de Gestió Administrativa de la Seguretat Social. Tot això en compliment del que es disposa en l'article 67 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat.  
  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
  
Primer  
Nomenar a Araceli Escudero Pradas, amb DNI \*\*\*0202\*\* funcionària de carrera de l'Administració General de l'Estat, del Cos de Gestió Administrativa de la Seguretat Social, grup A, subgrup A2, cap d'Unitat d'Anàlisi i Investigació III, amb complement de destí 26 i complement específic E049.  
La presa de possessió en el lloc per al qual ha sigut nomenada es produirà amb efectes de 13 de novembre de 2023.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
Contra la present resolució, que posa fi a la via administrativa, es podrà interposar, potestativament, recurs de reposició, en el termini d'un mes, davant el director d'aquesta Agència, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu, en el termini de dos mesos, davant la Sala contenciosa administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10.1.m i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 24 d'octubre de 2023.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.